**CENU APTAUJA Nr. TNPz 2022/62**

**“Orientēšanās spēļu izstrāde Talsu novadam”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: Orientēšanās spēļu izstrāde Talsu pilsētai un Talsu novadam, kuras pakalpojuma sniedzējs izstrādā saskaņā ar tehnisko specifikāciju – 2. pielikums.
	2. Darbu izpildes vieta: Kājāmgājēju orientēšanās spēles izstrāde Talsu pilsētas teritorijā un autobraucēju orientēšanās spēles izstrāde Talsu novada teritorija.
	3. **Paredzamais līguma izpildes laiks:** no līguma noslēgšanas brīža līdz 2022. gada 30. jūnijam.
	4. Līgums ar cenu aptaujas uzvarētāju tiks noslēgts uzreiz pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2022. gada 28. aprīlim, plkst. 11:00.**
	2. Kontaktpersona: Kultūras un sporta attīstības nodaļas, Tūrisma informācijas daļas speciāliste tūrisma jomā Laura Markusa, tālr. 26469057, e-pasts: laura.markusa@talsi.lv.
	3. Iesūtot piedāvājumu, pretendentiem obligāti jānorāda: Pieteikums cenu aptaujai identifikācijas Nr. TNPz 2022/62 “Orientēšanās spēļu izstrāde Talsu novadam”.
3. **Piedāvājuma noformēšana**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst tehniskajai specifikācijai (2. pielikums).
	3. Pretendentam iepriekšējo 3 (trīs) gadu laikā (2019., 2020., 2021. un 2022.gada līdz piedāvājumu iesniegšanas termiņa beigām) ir pieredze interaktīvu orientēšanās spēļu izstrādē. Pretendents ir izpildījis vismaz 1 (vienu) pakalpojuma līgumu, kura izpildes laikā, izstrādājis interaktīvu autoorientēšanās un kājāmgājēju spēli kādai no Latvijas pilsētām. Produkts ir izstrādāts un publiski pieejams.
	4. Ja prasības izpildē pretendents balstās uz citu personu iespējām, pretendents iesniedz informāciju par personām, uz kuru iespējām pretendents balstās.
	5. Pretendentam jāiesniedz aizpildīts Pretendenta pieteikums un finanšu piedāvājums cenu aptaujai (1. pielikums).
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena**: Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN. Piedāvāta cena nedrīkst pārsniegt 9999,99 *euro* (deviņi tūkstoši deviņi simti deviņdesmit deviņi *euro* un 99 centi) bez PVN.
5. **Samaksas nosacījumi:** Apmaksa tiek veikta 10 (desmit) darba dienu laikā pēc pieņemšanas-nodošanas akta parakstīšanas un rēķina saņemšanas.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi vai iesniegtie piedāvājumi neatbilda Instrukcijā pretendentam un Tehniskajā specifikācijā noteiktajām prasībām, vai iestādei pieejamajam finansējumam.